Lipesaleme 24 | Bibele e Inthaneteng | Phetolelo ea Lefatše le Lecha
Ea Davida. Pina ea thoriso. 24 Lefatše ke la Jehova le se tletseng ho lona,+Naha e behang le ba lulang ho eona.+ 2 Etsoe o le thehile ka mokhoa o tiileng holim’a maoatle,+O le boloka le tiisitsoe ka thata holim’a linōka.+ 3 Ke mang ea ka nyolohelang thabeng ea Jehova,+Ke mang ea ka phahamang sebakeng sa hae se halalelang?+ 4 Mang kapa mang eo matsoho a hae a hlokang molato le eo pelo ea hae e hloekileng,+Ea sa nkang moea oa Ka e le o se nang thuso ka ho feletseng,+Kapa a nka kano ka thetso.+ 5 O tla nka tlhohonolofatso e tsoang ho Jehova+Le ho loka ho Molimo oa hae oa poloko.+ 6 Ona ke moloko oa ba mo batlang,Oa ba batlang sefahleho sa hao, [Molimo oa] Jakobo.+ Selah. 7 “Phahamisang lihlooho, Lōna liheke,+Le eme, Lōna menyako e tšoarellang halelele,+E le hore Morena ea khanyang a ka kena!”+ 8 “Joale, Morena eo ea khanyang ke mang?”+“Jehova ea matla le ea nang le bonatla,+Jehova ea matla ntoeng.”+ 9 “Phahamisang lihlooho, Lōna liheke;+E, le li phahamise, Lōna menyako e tšoarellang halelele,E le hore Morena ea khanyang a ka kena!”+ 10 “Joale, Morena eo ea khanyang ke mang?”“Jehova oa mabotho—ke eena Morena ea khanyang.”+ Selah.